ಎರಡು ಅಂತಸ್ತಿನಿಂದ ಬೀಳ್ತಿದ್ದ ಬಾಲಕಿಯನ್ನು ರಕ್ಷಿಸಿದ ಅಂಗಡಿ ಮಾಲೀಕ

ಬೀಜಿಂಗ್: ಎರಡು ಅಂತಸ್ತಿನ ಮೇಲಿನಿಂದ ಬಾಲಕಿಯೊಬ್ಬಳನ್ನು ರಕ್ಷಿಸಿರುವ ವಿಡಿಯೋ ಸಾಮಾಜಿಕ ಜಾಲತಾಣಗಳಲ್ಲಿ ಫುಲ್ ವೈರಲ್ ಆಗಿದೆ.

ಅಂಗಡಿ ಮಾಲೀಕ ಫೋನ್ ನಲ್ಲಿ ಮಾತನಾಡುತ್ತಾ ಎದುರಿನ ಕಟ್ಟಡದಿಂದ ಬೀಳುತ್ತಿದ್ದ ಬಾಲಕಿಯನ್ನು ನೋಡಿದ್ದಾರೆ. ತನ್ನ ಅಂಗಡಿಗೂ ಬಾಲಕಿ ಬೀಳುತ್ತಿದ್ದ ಕಟ್ಟಡಕ್ಕೆ ಅಂದಾಜು 40 ಮೀಟರ್ ದೂರವಿದ್ರೂ ಕ್ಷಣಾರ್ಧದಲ್ಲಿ ಓಡಿ ಹೋಗಿ ಆಕೆಯನ್ನು ಕ್ಯಾಚ್ ಹಿಡಿದಿದ್ದಾರೆ.

ರಸ್ತೆಯಲ್ಲಿ ಬಾಲಕಿ ಬೀಳುತ್ತಿದ್ದನ್ನು ಹಲವರು ಅಸಹಾಯಕರಾಗಿ ನೋಡುತ್ತಿದ್ದರು. ಅಂಗಡಿ ಮಾಲೀಕನ ಸಮಯ ಪ್ರಜ್ಞೆಯಿಂದಾಗಿ ಬಾಲಕಿಯ ಜೀವ ಉಳಿದಿದೆ. ನೈಋತ್ಯ ಚೀನಾದ ಚಾಂಗ್ಕಿಂಗ್ ಎಂಬಲ್ಲಿ ಈ ಘಟನೆ ನಡೆದಿದೆ ಎಂದು ಸ್ಥಳೀಯ ಮಾಧ್ಯಮಗಳು ವರದಿ ಮಾಡಿವೆ. ಅಂಗಡಿ ಮಾಲೀಕ ಕಟ್ಟಡದಿಂದ ಬೀಳುತ್ತಿದ್ದ ಬಾಲಕಿಯನ್ನು ಕ್ಯಾಚ್ ಹಿಡಿದಿರುವ ಎಲ್ಲ ದೃಶ್ಯಗಳು ಸಿಸಿಟಿವಿ ಕ್ಯಾಮೆರಾಗಳಲ್ಲಿ ಸೆರೆಯಾಗಿವೆ.

ಇತ್ತೀಚೆಗೆ ಏಪ್ರಿಲ್ 30ರಂದು ಬಾಲಕನೊಬ್ಬ ಚರಂಡಿ ನೀರಿನಲ್ಲಿ ಕೊಚ್ಚಿ ಹೋಗ್ತಿದ್ದ ಬಾಲಕನನ್ನು ಚಾಲಕ ಕಾರ್ ನಿಲ್ಲಿಸಿ ತನ್ನ ಪ್ರಾಣವನ್ನು ಲೆಕ್ಕಿಸದೇ ಆತನನ್ನು ರಕ್ಷಣೆ ಮಾಡಿದ್ದರು.

I got you! A shop owner rushed 40 meters to save a girl dropping from a two-storey high platform in a local market in southwest China’s Chongqing. pic.twitter.com/ybGr5oPimD

— People's Daily, China (@PDChina) May 20, 2018